Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: A 47/1991. (IX. 24.) AB határozatában megsemmisítette az Alkotmánybíróság azokat az intézményvezetõi megbízás,
Paragraph Index: 1213

A 47/1991. (IX. 24.) AB határozatában megsemmisítette az Alkotmánybíróság azokat az intézményvezetõi megbízás, valamint a pályázati eljárás rendeleti úton elfogadott szabályait, amelyek az intézményvezetõi megbízáshoz a nevelõtestület elõ ze tes egyetértését írták elõ, mert az egyetértési jog a kinevezési jog gyakorlóját megfosztja az önálló, felelõs, érdemi döntés lehetõségétõl. (ABH 1991, 438, 440.) Az Alkotmánybíróság az 1792/B/1991. AB határozatában elutasította az akkor hatályos oktatásról szóló 1985. évi I. törvény két felhatalmazó rendelkezése alkot mány elle nességének megállapítására irányuló indítványt. A kifogásolt rendelkezések felhatalmazást adtak az óvodavezetõi, illetve iskolaigazgatói megbízás, valamint a pályázat eljárási szabályai külön jogszabályban való megállapítására. E határozat indokolásában azt mondta ki az Alkotmánybíróság, hogy az önkormányzati intézmények vezetõi kinevezésére vonatkozó jog nem tekinthetõ önkormányzati alapjognak, hanem a képviselõtestület kizárólagos hatáskörébe tartozó, tör vény által meghatározott önkormányzati jogosultság, ezért a pályázati eljárás szabályairól nem szükséges a jelenlévõ országgyûlési képviselõk kétharmadának szavazatával elfogadott tör vényt alkotni. A jogalkotási felhatalmazás önmagában nem alkot mány elle nes, az eljárás szabályainak megállapítására adott felhatalmazás nem jelenti a képviselõ-testület döntési joga alkot mány elle nes korlátozását. „A döntési jog épsége nem szenved sérelmet azáltal, ha a döntésre irányuló eljárás szabályait, s a döntés során figye lembe veendõ szakmai követelményeket jogszabály állapítja meg.” (ABH 1992, 528, 530.)

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes